Ríkisútvarpið

Ríkisútvarpið (RÚV) (norsk oversettelse: rikskringkastingen) er Islands statlige kringkastingsselskap. RÚV sender varierte programmer til hele Island gjennom to radiokanaler og én fjernsynskanal. Kringkasteren tilbyr programmer i alle sjangre, som nyheter, sport, kulturprogrammer, underholdningsprogrammer, barneprogrammer og nyheter på islandsk tegnspråk. RÚV finansieres av lisenspenger og reklameinntekter.http://wayback.vefsafn.is/wayback/20060522223149/www.ruv.is/heim/english/english/ ruv.is, engelsk versjon Kringkastingssjef er Stefán Eiríksson.

Fjernsyn
RÚV driver to tv-kanaler:
 RÚV – (tidligere kalt Sjónvarpið, norsk: Fjernsynet) er hovedkanalen som ble etablert i 1966 og hadde sin første sending 30. september samme år. Kanalen sender hovedsakelig nyheter, sport, kulturprogrammer, barneprogrammer, amerikanske og britiske filmer og underholdningsprogrammer. De to mest kjente programmene som sendes, er humorprogrammet Spaugstofan og nyhetsprogrammet Fréttir, íþróttir og veður (Nyheter, sport og vær). Kanalsjef er Skarphéðinn Guðmundsson.
 RÚV 2 – avlastningskanal for RÚV. Kanalen sender både nasjonalt og regionalt, men har ikke faste, daglige sendinger. Brukes ved store begivenheter innen idrett, nyheter og kultur både på Island og i utlandet.

Radio
RÚV kringkaster to 24-timers radiokanaler: 
 Rás 1 (Kanal 1) – sender klassisk musikk, og programmene dreier seg hovedsakentlig om nyheter, sport, vær, kunst, historie, islandsk språk og litteratur. Kanalen startet sine sendinger i 1930. 
 Rás 2 (Kanal 2) – sender populærmusikk, og programmene dreier seg hovedsakentlig om nyheter, vær, ting som skjer og musikkprogrammer om rock og pop. Kanalen startet sine sendinger i 1983, og er den mest populære radiokanalen på Island. Kanalen publiserer også en ukentlig hitliste over de 20 mest spilte sangene den siste uken, kalt Vinsældarlisti Rásar 2 (Kanal 2s toppliste).

 Rondó – nisjekanal som sender klassisk musikk og jazz.

Referanser

Eksterne lenker


Kategori:Kringkastingsselskaper
Kategori:Islandsk kultur
Kategori:Den europeiske kringkastingsunion
Kategori:Selskaper etablert i 1930
Kategori:Kunst og kultur i 1930
Kategori:Politikk i 1930
Kategori:1930-årene på Island
Kategori:TV på Island